Ηλίας Β΄ του Ανζού

Ο Ηλίας Β΄ του Μαιν (Μάιος 1114  - 15 Ιανουαρίου 1151) από τον Οίκο του Ανζού ήταν ο μικρότερος γιος του Φούλκωνος Ε΄ των Ιεροσολύμων και της πρώτης συζύγου του Ερμενγάρδης κόρης του Ηλία Α΄ του Μαιν. Ο Ηλίας παντρεύτηκε την Φιλίππη κόρη του κόμη Ροτρού Γ' του Πέρς.

Βιογραφικά στοιχεία 

Όταν ο πατέρας του εγκατέλειψε το Ανζού για να αναχωρήσει για τους Αγίους Τόπους άφησε κληρονόμο στο Ανζού τον μεγαλύτερο αδελφό του Γοδεφρείδο, στον Ηλία άφησε την κομητεία του Μαιν. Ο Ηλίας εξεγέρθηκε εναντίον του Γοδεφρείδου το 1145 με την υποστήριξη του λόρδου Ροβέρτου Γ' του Σαμπλέ σε μια σύγκρουση που είναι γνωστή στην Ανδεγαυική ιστορία ως πόλεμος των βαρόνων, ο Ηλίας συνελήφθη και φυλακίστηκε απο τον Γοδεφρείδο (1146). Όλοι σχεδόν οι ιστορικοί συμφωνούν στο γεγονός οτι ο Ηλίας φυλακίστηκε και πέθανε κατά την διάρκεια της φυλάκισης του.  Ο Ιωάννης του Μαρμουτιέ διαφοροποιούμενος γράφει οτι ο Γοδεφρείδος αποφυλάκισε τον Ηλία την δεκαετία του 1170 αλλά εκείνος πέθανε μερικές μέρες αργότερα από πυρετό από τον οποίο είχε ασθενήσει μέσα στην φυλακή.  Στην νεκρολογία του μοναστηρίου του Φονταίν ο θάνατος του τοποθετείται στις 15 Ιανουαρίου.

Οικογένεια
Με τον γάμο του με την Φιλίππη, ο Ηλίας Β΄ απέκτησε μία κόρη, τη:
 Βεατρίκη, η οποία παντρεύτηκε τον Ιωάννη Α΄ κόμη του Αλανσόν. Οι απόγονοί τους είναι οι μετέπειτα κόμητες και δούκες του Αλανσόν.

Παραπομπές

Πηγές
Kathryn Ann Dutton (2011), Geoffrey, Count of Anjou and Duke of Normandy, 1129–51, PhD thesis (University of Glasgow)
John of Marmoutier, Historia Gaufredi ducis Normannorum et comitis Andegavorum, in Chroniques des comtes d'Anjou et des seigneurs d'Amboise, ed. L. Halphen & R. Poupardin (Paris, 1913)
Robert of Torigny, Chronique, ed. L. Delisle (2 vols., Rouen, 1873)

Γαλλική τάξη ευγενών
Κόμητες του Μαιν
Οίκος του Ανζού